מעצבי האופנה הידועים, דין ודן קטאן, אשר מעצבים תחת המותג המשותף Dsquared², מגיעים לביקור רשמי בישראל. הצמד הם אורחים של חנות האופנה Factory 54 ומגיעים להרצאה מיוחדת בשנקר שלאחריה ייפגשו עם סטודנטים מהמחלקה לעיצוב אופנה. זהו אינו ביקורם הראשון של המעצבים בישראל, אך זו הפעם הראשונה שהם מגיעים לכאן בביקור רשמי ומקצועי.
הם נולדו בטורונטו, קנדה והשיקו ב-1986 את מותג האופנה הראשון שלהם בשם DEanDAN. ב-1991 הם עברו למילאנו, שם עיצבו עבור מותג אופנת העלית "ורסאצ'ה" ומותג הדנים "דיזל" אשר לאחר מכן תמך כלכלית בהקמת המותג הנוכחי שלהם. הם השיקו את קולקציית הגברים שלהם ב-1994 וב-2003 החלו לעצב עבור נשים.
סגנונם המיוחד ותצוגות האופנה המושקעות של המותג מושכות סלבריטאים רבים אשר לבשו את דגמיהם במהלך השנים כגון ריהאנה, בריטני ספירס, מדונה, קנדריק למאר ורבים אחרים. ביוני 2007 נפתחה חנות הגדל של המותג וכיום ישנן חנויות רבות למותג בבירות אופנה נחשבות. כמו כן, הצמד קיבל את פרס המעצבים החדשים של מגזין GQ, אזרחות כבוד מעיריית קסאלווירי באיטליה ואת פרס "מחט הזהב" הקנדי.